Diari Oficial de la Generalitat Valenciana


Sumari del DOGV 5813, del 24-07-2008 (2008/9213)

DECRET 106/2008, de 18 de juliol, del Consell, de modificació del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/07/18/106/dof/vci/html**

### Dades del document

Número de DOGV
:   5813

Data del DOGV
:   24-07-2008

Secció del DOGV
:   I. DISPOSICIONS GENERALS

Número del document
:   2008/9213


Data del document
:   18-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Institut Valencià de l'Habitatge, SA
    * Valenciana d'Aprofitament Energètic de Residus, SA
    * Institut del Paisatge de la Generalitat
    * Entitat Pública de Sanejament d'Aigües Residuals de la Comunitat Valenciana
    * Institut Cartogràfic Valencià
    * legislació
    * reglament intern
    * administració regional

DECRET 106/2008, de 18 de juliol, del Consell, de modificació del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge. [2008/9213]  
El Decret 7/2007, de 28 de juny, del president de la Generalitat, va determinar les conselleries en què s'organitza l'administració de la Generalitat.  
El Decret 92/2007, de 6 de juliol, del Consell, va establir l'estructura orgànica bàsica de la Presidència i de les conselleries de la Generalitat.   
El Decret 131/2007, de 27 de juliol, del Consell, va aprovar el Reglament Orgànic i Funcional de la Conselleria de Medi Ambient, Aigua, Urbanisme i Habitatge.  
Posteriorment, el Decret 217/2007, de 26 d'octubre, del Consell, ja va modificar aquest Decret 131/2007, de 27 de juliol, i va realitzar diverses adaptacions de distints preceptes del Reglament Orgànic i Funcional de la Conselleria de Medi Ambient, Aigua, Urbanisme i Habitatge.  
La Llei 9/1997, de 9 de desembre, de la Generalitat, va crear l'Institut Cartogràfic Valencià com a organisme autònom de caràcter mercantil, adscrit a la Conselleria de Justícia i Administracions Públiques, amb l'objectiu d'impulsar, coordinar i, si és el cas, fomentar les tasques de desenvolupament cartogràfic, fotogramètric, topogràfic i de qualsevol altra tecnologia geogràfica en l'àmbit de les competències de la Generalitat.  
No obstant això, amb posterioritat, la Llei 3/2008, de 24 d'abril, de la Generalitat, de modificació de l'esmentada Llei 9/1997, tenint en consideració la nova estructura de la Generalitat, va modificar l'adscripció orgànica de l'Institut Cartogràfic Valencià, i aquest va passar a dependre de la "conselleria que tinga atribuïdes competències en matèria d'ordenació del territori" (actualment la Conselleria de Medi Ambient, Aigua, Urbanisme i Habitatge), per ser aquesta la que amb major freqüència utilitzarà els serveis i actuacions que aquest exerceix, en particular, en matèria d'ordenació i gestió del territori i del litoral i de l'activitat urbanística, com també en matèria d'aigua i gestió de les conques internes de la Comunitat Valenciana.  
En relació amb el que s'ha exposat, l'article 48 de la Llei 14/2007, de 26 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat, va modificar l'article 65 de la Llei 4/2004, de 30 de juny, de la Genealitat, d'Ordenació del Territori i de Protecció del Paisatge, que creava l'Institut d'Estudis Territorials i del Paisatge, el qual passa a denominar-se, des d'aquesta modificació, Institut del Paisatge de la Generalitat, entitat de dret públic de les previstes en l'article 5.2 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, del Consell.  
D'altra banda, en el Boletín Oficial del Estado número 14, de 16 de gener de 2008, es va publicar el Reial Decret 9/2008, d'11 de gener, pel qual es va modificar el Reglament del Domini Públic Hidràulic, aprovat pel Reial Decret 849/1986, d'11 d'abril, en l'article 360.2 del qual s'indica textualment que "les comunitats autònomes designaran als òrgans competents en matèria de seguretat en relació amb les preses, embassaments i basses situats en el domini públic hidràulic la gestió dels quals els corresponga, i en tot cas en relació amb les preses, embassaments i basses ubicats fora del domini públic hidràulic".   
Convé, per tant, concretar en el Reglament Orgànic i Funcional de la Conselleria de Medi Ambient, Aigua, Urbanisme i Habitatge l'òrgan competent per a assumir les competències derivades de l'esmentat Reial Decret.   
Per tot això, es considera necessari recollir aquestes previsions legals i integrar-les en l'estructura orgànica i funcional de la Conselleria de Medi Ambient, Aigua, Urbanisme i Habitatge, mitjançant la pertinent modificació del Decret 131/2007, de 27 de juliol, pel qual es va aprovar el Reglament Orgànic i Funcional d'aquesta Conselleria, amb l'objecte d'adaptar-lo al que disposa la normativa esmentada.   
Per aquesta raó, de conformitat amb el que preveu l'article 43 de la Llei del Consell, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 18 de juliol de 2008,   
DECRETE  
Article 1  
Es modifica l'article 3 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, el qual queda redactat en els termes següents:   
"Article 3  
1. Les comissions territorials d'urbanisme, les comissions territorials d'habitatge, la Comissió d'Anàlisi Ambiental Integrat, les comissions territorials d'anàlisi ambiental integrat i la Comissió Consultiva d'Avaluació i Seguiment de la Protecció i Conservació del Patrimoni Arbori de la Comunitat Valenciana són òrgans col·legiats adscrits a la Conselleria de Medi Ambient, Aigua, Urbanisme i Habitatge en els termes establits en la seua normativa específica.  
2. S'adscriu a la Conselleria de Medi Ambient, Aigua, Urbanisme i Habitatge l'Institut Valencià d'Habitatge, SA (IVHSA), empresa pública de la Generalitat, que es regirà per la seua normativa específica.   
3. S'adscriu a la Conselleria de Medi Ambient, Aigua, Urbanisme i Habitatge l'empresa pública Valenciana d'Aprofitament Energètic de Residus, SA (VAERSA), la qual es regirà per la seua normativa específica.  
4. S'adscriu a la Conselleria de Medi Ambient, Aigua, Urbanisme i Habitatge l'Institut del Paisatge de la Generalitat, el qual es regirà per la seua normativa específica.  
5. S'adscriu a la Conselleria de Medi Ambient, Aigua, Urbanisme i Habitatge l'Entitat Pública de Sanejament d'Aigües Residuals de la Comunitat Valenciana, que es regirà per la seua normativa específica.  
6. S'adscriu a la Conselleria de Medi Ambient, Aigua, Urbanisme i Habitatge l'Institut Cartogràfic Valencià, que es regirà per la seua normativa específica".  
Article 2  
Es modifica la lletra l) i s'introdueix una nova lletra m) en l'apartat 2 de l'article 9 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, paràgrafs que queden redactats en els termes següents:   
"l) Les funcions derivades del Reial Decret 9/2008, d'11 de gener, pel qual es modifica el Reglament del Domini Públic Hidràulic, aprovat pel Reial Decret 849/1986, d'11 d'abril, en matèria de seguretat de preses, embassaments i basses per a reg ubicats fora del domini públic hidràulic, sense perjudici de la necessària participació de la Conselleria d'Agricultura, Pesca i Alimentació en les unitats o comissions tècniques que es formen per a l'exercici de les funcions esmentades.  
m) Les que en el futur puga encomanar-li el titular de la conselleria, per delegació de les pròpies o per desenvolupament i complement de la normativa vigent".   
DISPOSICIÓ FINAL  
Única  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
Valencia, 18 de juliol de 2008  
El president de la Generalitat,  
Francisco Camps Ortiz  
El conseller de Medi Ambient, Aigua, Urbanisme i Habitatge,  
José Ramón García Antón


Còpia Permalink ELI